
AUCTOR. 


DEFINITIO  ET  AETIOLOGIA. 


Delirium  tremens,  quae  est  ejus  natura,  hominem  tum 
maxime  capere  atque  corripere  solet,  quum  per  longius 
temporis  spatium  spirituosis  continuo  ultraque  modum 
abusus  sit;  maxime  tunc  in  eo  apparent  cerebri  perturba- 
tiones, nervorumque  actiones  non  ex  ordine  fiunt,  quod 
quidem  maxime  conspicitur  insomnia,  deliriis  et  sensuum 
erroribus  plane  miris,  saepe  articulorum  tremore,  atque 
tum  systema  vasculosum  affectum  est,  tum  vero  non  est 
affectum j febris  adesse  potest,  aut  adesse.  Omnino  hic 
morbus  summa  ad  collapsum  proclivitate  praecellit  et  tan- 
tum critico  somno  tolli  potest. 

Abusu  igitur  spirituosorum  genitum,  tamen,  ut  haec 
inter  se  differunt,  ita  etiam  delirium  tremens  diverso  modo 
excitatur.  Primo  loco  ponendus  est  spiritus  e solano  tu- 
beroso paratus,  atque  ubi  eo  praesertim  plebs  vescitur, 
ibi  morbus  noster  non  tam  raro  invenitur.  Qua  de  causa 
videmus  in  septentrionalibus  patriae  nostrae  regionibus 
saepius  eum  apparere,  maxime  in  urbibus  maritimis,  ubi 
is  populi  ordo,  qui  summis  corporis  viribus  quaestum  pa- 


rat,  et  in  iis  praeter  ceteros  nautici  solo  spiritus  usu  la- 
borum onera  levanda  esse,  facile  sibi  persuadent. 

Atque  quum  nostra  aetate  spirituosa,  qua  sunt  pre- 
tii vilitate,  inter  humillimos  quosque  pervulgata  sint,  inde 
factum  est,  ut  ille  morbus  magis  magisque  dilataretur 
suumque  imperium  longius  propagaret.  Quamquam  hoc 
vitium  ne  latius  irrepat  in  societatem  humanam,  hodie  con- 
juncti temperantiae  amici  omnibus  viribus  impedire  co- 
nantur. 

Et  etiam  aliis  spirituosis  gignitur  morbus,  ut  vino5 
spiritu  e sacchari  reliquiis  tracto  et  opio  supra  modum 
capto,  sed  hoc  jam  rarius  invenitur.  Levis  delirii  tre- 
mentis impetus,  nec  unquam  omnibus  symptomatibus  ab- 
solutus, oriri  solet  ex  cerevisiae,  maxime  fortis  usu,  per  i 
longius  tempus  immodice  continuato.  Potest  vero  unus-  j 
quisque  hoc  morbo  affici,  qui  totum  se  intemperantiae  vi- 
tio dedidit  j indeque  dispositionem  morbi  sibi  parat.  Sexus 
muliebris  minus  ei  obnoxius  est,  quod  minus  ebrietati 
indulget;  item  quo  minus  quisque  societatis  humanae  ordo 
intemperantiae  deditus  est,  eo  minus  delirio  corripi  tenta- 
rique  solet. 

Dum  igitur  immodice  potando  dispositio  ad  deliiium 
tremens  sensim  augetur,  aliquis  novus  excessus  in  baccho 
causa  occasionalis  est  et  efficit,  ut  morbus  erumpat.  Sed 
etiam  crebrius  fieri  solet,  ut  aliae  causae  existant,  quae 
efficiunt,  ut  delirium  erumpat,  praesertim  iracundia^  timor, 
metus,  ira  et  quae  sunt  id  genus  alia.  Praeterea  quivis  i 
morbus,  in  quem  potator  delapsus  est,  adeo  etiamsi  per 
longius  Tempus  abstinuit  a spirituosis,  causa  esse  potest5 
ut  delirium  erumpat,  atque  hoc  tum  maxime,  quum  soli- 

tam  intemperantiam  temperantia  commutaverit  atque  pri- 
mis abstinentiae  diebus  momenta,  quae  supra  dixi,  ad 
propriam  morbi  causam  etiam  accesserint. 

NGSOGRAPHIA. 

Stadium  primum.  Delirium  tremens  varios  habet 
prodromos,  qui  raro  tantum  vel  nunquam  fallunt  medi- 
cum gnarum,  saepius  tamen  ab  aegroto  negliguntur.  So- 
lent fere  duobus  usque  ad  octo  vel  novem  dies  post  co- 
missationem aliquam  continuam,  vel  post  aliquem  exces- 
sum in  baccho  cerni,  atque  ipsius  morbi  eruptioni  tum 
intra  dies,  tum  intra  hebdomades  complures  antecedere} 
sunt  vero  haec:  fastidium  ciborum,  oppletio  in  praecor- 
diis, creber  ructus,  immodicus  sudor  post  minimum  labo- 
rem, interdum  alvi  obstructio,  nonnunquam  diarrhoea, 
molestia  et  morositas,  anxietas  in  praecordiis ? tremor  lin- 
guae, quae  obtecta  et  humida  est.  Plerumque  jam  nunc 
peculiaris  ille  malinum  tremor  accedit,  interdum  vero 
etiam  stadio  secundo.  Aegrotus  plane  languidus,  ab- 
jectus atque  tristis  est?  frequenti  gemitu  premitur  et  animi 
tumultu,  plane  insomnis  est,  vel  brevi  tantum  saepiusque 
interpellato  fruitur  somno. 

Stadium  secundum.  Manifesti  morbi  praecipua 
signa  vel  symptomata  haec  sunt:  insomnia,  delirium  et 
singulares  quidam  sensuum'  errores.  Initium  facit  fe- 
stinatio quaedam  anxia,  major  aucta  nervorum  reactio 
cum  magna  musculorum  irritatione.  Vultus  et  habitus 
aegroti  produnt  animi  quendam  tumultum,  quem  quum 
dedita  opera  ipsisque  sermonibus  tegere  conatur,  eo  ma- 

gis  perito  detegit  ^Omnino  nunc  loquacitatem  quandam  i 
et  industriam  ostendit,  saepius  lodiculam  vellicat  et  jam 
incipit  mente  delira  loqui.  Plerique  aegroti,  quo  magis 
morbus  accessit,  tanto  laetiores,  jocosiores  atque  facetio- 
res omnino  se  praestant.  Qui  mixtus  anxietatis,  indu- 
striae, metus  et  leporis  prorsus  proprius  est  hujus  morbi 
naturae.  Usu  venit  vero  etiam,  ut  in  mente  aegroti  unus 
tantum  aliquis  affectus  excellat ; eadem  cogitationum  se- 
ries et  quasi  filum  per  complures  dies  deducitur,  neque 
interrumpi  solet  nisi  externis  causis,  interruptumque  statim 
post  eundem  in  modum  annectitur,  ut  discerptum  erat. 
Sensuum  errores  summam  diversitatem  habere  possunt ; 
plerumque  tamen  ad  visum  pertinent,  solentque  aegroto 
animalia  ante  oculos  versari  atque,  quod  mirum,  minora 
illa,  ut  glires,  mures,  aves,  muscae,  etiam  pocula  spiritu 
expleta,  nunquam  vero  elephantes , leones,  tigresj  fingit 
sibi  res  aegrotus,  quae  prorsus  existere  non  possunt,  sem- 
per  ab  horrendis  naturis,  latronibus  et  homicidis  circum- 
sessum se  et  invasum  opinatur  atque  perversissimas  res 
venatur,  quas  depellere  semper  studet. 

Aegre  fert  solitudinem,  qua  quidem  anxietas  ejus 
augeatur,  ut  item  commorationem  in  lecto,  unde  fit,  ut  l 
nisi  ineunte  morbo  monitu  aliorum  in  lecto  non  accum- 
bat: quanto  magis  morbus  accrescit,  eo  crebrius  inde  sur- 
gere  conatur,  atque  si  ei  repugnatur,  facile  delirium  in 
furorem  se  convertit.  Exacerbationes  sub  vesperum  fieri 
solent.  Febris  raro  deest,  in  levissimis  tantum  hujus 
morbi  casibus.  Pulsus  semper  fere  accelerati,  tum  parvi 
et  vacui,  tum  pleni  atque  subduri. 

* Sub  finem  exitus  morbi  lethalis  pulsuum  frequentia 

ita  augeri  solet,  ut  paene  numerari  nequeant  et  irregula- 
res fiant.  Pupillae  plerumqne  contractae,  sed  photophobia 
plerumque  non  adest.  Articulorum  tremor  constantissi- 
mum  hpjus  stadii  symptoma  est,  qui  maxime  quidem  in 
extremitatibus  superioribus  cernitur,  quamquam  inferiori- 
bus non  plane  deest.  Hoc  tremore  potatores  plerosque, 
etiam  praeter  delirii  trementis  impetus,  praecipue  mane 
affectos  esse  non  ignotum  est;  inde,  si  explorare  volumus, 
num  quis  spirituosis  nimis  indulgeat,  eum  nobis  manum 
porrigere  jubemus,  atque  saepius  illud  symptoma  detegi- 
mus. Tremor  autem  in  hoc  stadio  interdum  eo  usque 
vehementiae  progreditur,  ut  aegrotus  nullam  rem  tenere, 
aegreque  in  loquendo  et  potando  maxillam  inferiorem 
movere  valeat.  Transpiratio  saepissime  profusa  est,  quo- 
que debilior  aegroti  constitutio  corporis,  eo  copiosiorem 
hanc  adesse  videmus;  sudor  plerumque  frigidus  et  visci- 
dus  odoremque  acidum  spargere  solet,  itemque  reactio 
sudoris  est  acida.  Lingua  media  pituita  flava  aut  viridi 
obtecta  est,  quae  hic  quidem  tenue  tantum,  illic  vero  sor- 
didum tegumen  format;  margines  linguae  tamen  semper 
fere  puri  sunt.  Omnino  linguae  tegumen  respondet  morbi 
magnitudini  Color  et  vultus  aegroti  interdum  non  mu- 
tantur, saepius  vero  multum  ruboris  praebent,  quod  quid- 
dem  ex  sanguinis  ad  caput  congestione  effici  apparet. 
Urina,  ut  idem  videmus  in  aliis  morbis  febrilibus,  initio 
sparsa  atque  colore  perrubro  vel  flavo,  in  posterum  vero 
morbo  decrescente  copiosior  fluit  et  nubeculam,  quae 
sensim  sedimentum  formatur,  deponit.  Alvi  excretiones 
modo  normales  sunt,  modo  obstructio  adest,  modo  diar- 
rhoea biliosa. 

Stadium  tertium.  Hoc  in  stadio  morbus  aut  ad  j 
mortem  se  convertit,  quamquam  jam  prius  morbus  in  sa~  i , 
nationem  transire  potest  et  quidem  non  arte  solum,  sed  1* 
etiam  ipsa  natura  ac  sponte,  nec  necesse  est,  morbus  hoc  Iri 
stadium  invadat. 

Sanationi  autem  semper  somniis  bonus,  naturalis  et 
sine  intermissione  antecedere  debet,  sine  quo  evenire  non 
potest. 

Pulsus  tum  magis  normales  et  regulares  fiunt,  arti- 
culorum tremor  exiguus  vel  nullus,  phantasmata  et  ima- 
ginationes  magis  magisque  cedunt.  Sequitur  universalis 
quidam  languor  et  fastidium,  sicuti  post  ebrietatem  adesse 
solet.  Transspiratio  diminuta  est.  Lingua  plerumque  ad- 
huc obtecta,  sitis  magna,  appetitus  nullus.  Sensim  vero 
etiam  hae  gastricae  evanescunt  molestiae  et  levantur*  et 
aegrotus  mox  sanatus  est. 

Ubi  morbus  exitum  capit  lethalem,  ibi  omnia  sym- 
ptomata quae  usque  eo  aderant  vehementiora  apparent  | 
et  languor  et  musculorum  irritabilitas  adeo  augetur,  ut  i 
aegrotus  huc  et  illuc  jactari  quodammodo  videatur  et  su-  ] 
dor  copiosissimus  inde  erumpat.  Cum  morbo  progrediente  | 
vires  magis  magisque  deficiunt,  frigidus  ille  et  viscidus  1 
sudor,  qui  jam  in  anteriore  stadio  ad  pedes  manusque  i 
pertinebat,  nunc  supra  totum  corpus  diffunditur;  pulsus  j 
etiam  frequentiores,  minores,  exigui,  filiformes,  interdum  ' 
vix  numerabiles;  manuum  tremor  crescit,  saepe  totum 
corpus  arripit  eique  similior  est,  qui  frigoris  vi  gignitur 
quam  subsultui  tendinum,  quem  in  typho  vel  horripila- 
tionibus ex  quibusdam  nervorum  affectionibus  videre  li- 
cet. Sudor  perfrigidus  fit  et  peculiarem  quendam  fert 


11 


ociorem ) vultus  fere  pallidus  et  anxius,  pupillae  vehemen- 
ter contractae,  lingua  crasse  obducta,  in  centro  et  radice 
saepe  subfusca,  in  apice  marginibusque  interdum  rubra; 
aegrotus  perpetuo  loquitur  et  magna  cum  velocitate,  de- 
liria crescunt,  item  irritabilitas.  Qui  status,  quem  descri- 
bere tentavimus,  usque  ad  ipsam  mortem  perseverat,  ubi 
quies  quaedam  vel  etiam  status  convulsivus,  ei,  quem  in 
tetano  esse  videmus,  simillimus  accidit,  citaque  morbum 
ad  finem  perducit.  Interdum  etiam  talia  symptomata  ad- 
sunt, quae  plane  apoplexiae  sanguineae  vel  serosae  si- 
milia sunt 

MODIFICATIONES. 

Sed  haec,  quae  percurrimus,  tria  morbi  stadia  non 
semper  ea,  quam  exposuimus,  perspicuitate  expressa  sunt, 
sed  varie  et  magnopere  mutari  possunt,  et  rebus  simul 
accedentibus  et  constitutione  aegroti.  Delirium  tremens 
symptomaticum  ab  idiopathico  maxime  eo  tantummodo 
differt,  quod  illi  fere  prodromi  hujus  morbi  deesse  solent, 
sed  alii  morbi  antecedunt  aut  simul  adsunt,  ad  quos  de- 
lirium tremens  per  consensum  cerebri,  quod  morbo  ante- 
gresso affectum  irritatumque  est,  ut  symptoma  accedit. 
Itaque  quivis  morbus,  in  quem  potator  delabitur,  causa 
delirii  trementis  esse  potest.  Praeter  ceteros  vero  hi  re- 
periuntur:  laesiones  per  vim  mechanicam  factae,  ut  fra- 
ctura, luxatio,  contusio,  dein  febris  rheumatica,  angina, 
pneumonia,  haemoptysis,  hepatitis  et  similia.  Si  morbus 
primarius  non  vehementior  est,  et  praesertim  si  organis- 
mum non  laedit,  brevi  tempore  praeponderatur  accedente 

delirio  tremente  et  illius  symptomata,  etiamsi  non  statim 
ab  initio,  sed  certe  in  acme  hujus  plane  desiderantur» 
Tum  demum,  quando  delirium  tremens  devictum  est,  mor- 
bus primitivus  recrudescit,  nisi  una  cum  delirio  ablatus 

est.  Ubi  vero  morbus  primarius  est  vehementior,  quam 

* 

ut  delirio  tremente  reprimi  possit,  vel  uti  in  praestantis- 
simorum  organorum  inflammationibus ; vel  ubi  hoc  secun- 
dum morbi  naturam  fieri  non  potest,  ut  in  fracturis  et 
quae  sunt  id  genus,  ibi  hic  morbus  ipse,  quae  est  ejus 
vis  ac  momentum,  satis  dignus  apparet,  ad  quem  dili- 
gentiam maximam  convertamus.  Delirii  trementis  sym- 
ptomata non  imitantur  nisi  in  eo  quod  ipse  morbus  pri- 
mitivus affert;  sed  quae  supra  distinximus  stadia,  hic  non 
aeque  accurate  discernenda  sunt» 

Tunc  ipsius  morbi  character  ut  plerorumque  duplex 
esse  potest,  cujus  rei  respectus  ad  morbum  sanandum 
maximam  habet  vim.  Morbus  nempe  aut  stheniae  aut 
astheniae  characterem  prae  se  ferre  potest;  stheniae  vero 
maxime  solet  in  robustis  hominibus,  praecipue  adolescen- 
tibus iisque,  qui  nondum  per  longius  tempus  intemperan- 
tiae vitio  dediti,  viribus  corporis  etiamnunc  satis  firmis 
gaudent.  Hinc  fit,  ut  in  plerisque  primus  delirii  tremen- 
tis impetus  sthenicam  habeat  naturam;  sed  hoc  etiam  non 
ita  raro  accidit,  ut  vel  qui  sequantur  impetus  eandem  in- 
dolem exhibeant.  Deinde  prout  spirituosa  diversa  sunt 
qualitate,  ita  secundum  hanc  modo  sthenicum  modo  asthe- 
nicum delirium  tremens  oritur.  Ex  vino  et  cerevisia  non 
plane  manifestum  fere  gignitur,  quod  in  stadio  primo 
persistere  solet  et  plerumque  sthenicam  naturam  prae  se 
fert.  Sincera  spirituosa  e frumento  et  saccharo  tracta 

item  adjuvant  sthenicam  morbi  naturam,  quum  omnia  haec 
minus  digestionem  laedant  et  systema,  quod  reproductioni 
praeest,  atque  organismo  plus  energiae  relinquant  quam 
vulgaris  noster  e solano  tuberoso  spiritus. 

Sthenieum  autem  et  asthenicum  delirium  tremens  ea- 
dem percurrunt  stadia,  sed  modificantur  secundum  hanc 
morbi  naturam.  Primum  sthenici  delirii  trementis  stadium 
fere  leve  et  breve,  hinc  saepe  neglectum;  molestiae  ga- 
stricae saepe  exiguae  sunt.  Pulsus  pleni.  Derrna  non 
tam  copioso  sudore  contectum  est  et  hoc  loco  saepius 
etiam  morbus  reprimitur.  Sed  quum  secundum  stadium 
intraverit,  phantasmata  quae  supra  exposui  et  imaginatio- 
nes vehementes  se  praestant;  articulorum  tremor  exiguus 
tantum,  pulsus  jam- pleniores  fiunt,  malae  erubescunt,  ca- 
lido et  acide  reagente  sudore  derma  obtegitur.  Tertio 
stadio  deliria  magis  magisque  furibunda  fiunt,  aegroti 
summa  vi  lectum  relinquere  laborant,  perturbatio  et  an- 
gor animi  ad  summjjm  evehuntur  fastigium,  musculorum 
tremor  magis  accrescit.  — Sanatio  licet  jam  prius  inci- 
pere possit,  fere  sub  finem  stadii  tertii  intrat;  et  somno 
sano  et  continuo  affertur.  Pulsuum  frequentia  et  derma- 
tis  transspiratio  ^ decrescunt.  — Mors  intra  a.cmen  apo- 
plexia sanguinea  vel  serosa  addaci  potest  et  saepius  con- 
vulsiones subsequitur:  qui  exitus  et-  in  vigilando  et  in 
profundo  somno  evenire  potest.  Si  posterius  accidit, 
moribundus  jacet  respiratione  tarda  et  stertorosa,  oculis 
dimidio  apertis  et  sursum  fixis,  malis  vicissim  fervidis  et 
rubris,  pulsibus  primo  plenis  tardisque  vel  etiam  suppres- 
sis et  intermittentibus.  Huc  accedit  lingua  valde  sordida, 
tendinum  subsultus,  involuntariae  alvi  et  urinae  excre- 

tiones5  collapsus  virium,  donec  mors  sequitur,  quae  qui- 
dem saepe  celerrime  subintrat. 

Astlieniae  characterem  prae  se  ferre  solet  delirium 
tremens  ab  ipso  initio  in  senioribus  et  jam  infirmis  homi- 
nibus, maxime  in  iis,  qui  quodammodo  potationem  ut  ar- 
tem per  longum  tempus  professi  sunt.  Item  omnibus  iis 
rebus 9 morbo  antegressis,  quae  vires  infirmiores  reddunt 
et  in  potatorem  magnam  habent  vim,  ut  animi  perturba- 
tionibus, inopia  et  angustiis;  etiam  aliis  rebus  omnino 
debilitantibus,  ut  haemorrhagiis,  diarrhoeis  profusis,  cache- 
xiis  et  ceteris  effici  potest,  ut  delirium  tremens  astheni- 
cum surgat.  Uti  jam  dixi,  maxime  huc  pertinent  spiritus 
e solano  tuberoso  parati. 

Primum  asthenici  delirii  trementis  stadium  hac  re  a 
sthenico  differt,  quod  aegroti  plus  angoris  produnt,  exi- 
guum capitis  calorem  et  magis  frigidum  ac  profusum  ha- 
bent sudorem,  tremor  jam  mox  apparet.  Secundo  stadio 
magis  jam  anxii  fiunt,  tremor  articulorum  augetur.  In 
stadio  acmes  haec  omnia  maxime  manifesta  se  praebent; 
tremor  tantus  est,  ut  aegrotus  nihil  manu  tenere  valeat. 

Sanatio  hic  quoque  solo  somno  sano  et  non  inter- 
mittente efficitur;  deliria  et  sudores  profusi  sensim  eva- 
nescunt, rec  onvalescentia  satis  tarde  progreditur. 

Mors  'nunquam  fere  per  apoplexiam  hic  accedit,  sed 
semper  fere  virium  consumptione  et  cerebri  paralysi  effi- 
citur. Tumultus  animi  et  angor  aegroti  ad  summum  gra- 
dum pervenit,  derma  frigido  et  viscido  sudore  obtectum, 
extremitates  frigidae  sunt;  pulsus  et  vires  magis  magisque 
evanescunt,  deliria  furibunda  in  blanda  transeunt,  singul-  • 
tus  accedun  t,  excretiones  involuntariae  mors. 

PROGNOSIS. 

Primus  morbi  impetus  in  hominibus,  spiritus  abusu 
nondum  nimis  enervatis  fere  faustum  exitum  habere  solet; 
idem  interdum  etiam  in  his,  qui  primum  sequuntur  vide- 
mus, quamquam  omnino  ejus  reditus,  praesertim  ubi  cum 
cerebri  erethismo  conjuncti  sunt,  non  minimum  habent 
periculum.  Deinde  id  etiam  delirium  magis  periculosum 
quod  opio  genitum  est  quam  quod  spirituosis.  Interdum 
morbus  ipsa  natura  sanatur.  Sthenici  delirii  trementis 
prognosis  melior  quam  asthenici ; delirii  trementis  sympto- 
matici prognosis  maximam  partem  pendet  ab  gravitate 
morbi  primarii,  sicuti  in  casibus  complicitis  universe  a 
complicationis  natura.  Complicatio  cum  fracturis  progno- 
sin  praecipue  diibiam  praebet. 

DIAGNOSIS. 

Morbum  nostrum  qui  semel  viderit  certe  statim  re- 
cognoscet^  nam  si  omnia  morbi  signa,  singularem  habitum 
vultumque,  articulorum  et  pulsuum  tremorem,  linguam  ob- 
ductam, sudorem  profusum,  peculiaria  illa  deliria,  insom- 
niam, sanationem,  quae  celeriter  somnum  subsequitur, 
comprehendimus:  tam  peculiare  et  singulare  quoddam  vi- 
demus, ut  non  facile  quisquam  morbum  cum  alio  com- 
mutare possit.  Sed  tamen  fieri  possit,  ut  commutetur 
cum  phrenitide,  cum  inflammatione  cerebri  et  membrana- 
rum ejus  ? cum  deliriis  in  febribus  et  cum  manifesta  ma- 
nia ac  furore.  A phrenitide  autem  eo  differt  delirium 

tremens,  quod  isti  frigidus  ille,  copiosus  et  viseidus  su- 
dor, pulsus  molles,  manus  et  pedes  trementes  et  humidi 
desunt. 

In  delirio  tremente  autem  photophobia,  phrenitidi 
plane  propria,  omnino  deest.  Denique  illusiones 9 quae 
cum  delirio  tremente  conjunctae  apparent,  prorsus  singu- 
lari sunt  natura  et  anxium,  timidum  perpetuumque  respe- 
ctum aegroti  ad  ea,  quibus  antea  operam  maxime  dedit, 
produnt.  Agnoscit  amicos  et  interdum  aptissime  eorum 
quaestionibus  respondet,  praeterea  nisi  contradictione  irri- 
tatus multo  obedientior  et  facilior  est  quam  qui  phreni- 
tide laborat.  Secundum  Toepken  ipsum  morbi  initium 
facit  molestus  quidem  a multis  perspicue  animadversus 
sub  diaphragmatide  sensus,  qui  interdum  apud  nonnullos 
usque  ad  penetrantem  et  acrem  sed  non  diu  perseveran- 
tem dolorem  augetur.  In  aliis  morbus  incipit  cum  levi 
epilepsiae  vel  adeo  apoplexiae  simili  impetu. 

Ab  eo  delirio  quod  in  febribus  nonnullis  vel  in  ty- 
pho videmus,  delirium  tremens  praeter  ea  si  ad  morbi 
decursum  respicimus  hac  ipsa  re  discerni  potest,  quod  il- 
lic in  ultimo  demum  stadio  apparet,  hic  primum  et  prae- 
cipuum symptoma  est.  Aegrotus  delirio  tremente  labo- 
rans citissime  sese  huc  illuc  commovet,  vivacissimus  est 
et  loquax,  impatienter  fert  lecti  accubationem;  si  volun- 
tati ejus  ceditur  ? inquietus  trepidat,  solita  officia  et  mu- 
nera explere  studet  vel  operam  dat,  ut  figuras  quibus  ex- 
agitari sibi  videtur,  depellat;  sin  vero  repugnas  ejus  stu- 
diis ac  voluntati,  facile  furit  et  saevit.  In  delirio  in  fe- 
bribus autem  aegrotus  languide  projectus  est,  vultu  mi- 
nus feroci,  tranquillior  omnino  et  sedatior,  raro  conatur 

e lecto  surgere  custodumque  diligentiam  effugere.  Illic 
plerumque  ab  initio  manuum  tremor  cernitur  et  in  ul- 
timo stadio  aegrotus  eas  res  arripere  studet,  quas  perle- 
ctum repere  vel  ante  oculos  observari  et  fluctuare  opina- 
tur; hic  deest  proprius  ille  et  singularis  tremor,  adsunt 
vero  subsultus  tendinum  et  flocculorum  lectio. 

A mania  diversum  est  delirium  tremens  pulsibus 
mollibus  et  frequentibus,  copioso,  frigido  proprioque  su- 
dore, extremitatum  tremore,  denique  decursu  morbi,  qui 
illic  chronicum,  hic  morbum  acutum  indicat. 

Longe  difficillima  ei,  qui  minus  morbi  symptomata 
perspecta  habeat,  diagnosis  symptomatici  delirii  trementis 
fuerit,  praesertim  si  complicatio  cum  encephalitide  acci- 
derit, quod  quidem  re  vera  interdum  fieri  videtur;  sed  etiam 
hic,  si  quis  id  consideraverit,  num  aegrotus  spirituosis  de- 
ditus fuerit,  non  facile  falletur. 

SECTIO. 

Sectionibus  ad  cognitionem  hujus  morbi  factis  ple- 
rumque negative  tantum  docemur,  saepe  etenim  in  vero 
delirio  tremente  nullae  alienationes  in  membranis  cerebri 
conspiciuntur.  Structurae  alienatio  omnibus  delirio  tre- 
mente mortuis  communis  nondum  observata  est.  Pro  du- 
plice  charactere,  quocutn  morbus  exoriri  solet,  etiam  di- 
versae alienationes  in  cerebri  structura  membranarumque 
ejus  inveniuntur. 

Si  morbus  asthenicum  habuit  characterem,  si  aegroti 
constitutio  jam  vehementer  debilitata  erat,  si  minus  calo- 
ris in  capite  aderat,  si  mors  virium  consumptione  effecta 

erat:  cerebrum  ejusque  membranas  interdum  mire  san- 
guine inanes  reperimus,  saepius  vero  ectasin  vasorum,  etj 
praecipue  venas  cerebri  sanguine  impletas  huic  ectasi  re- 
spondentes, videmus.  Nunquam  arteriae  morbo  valde  af- 
fectae esse  videntur,  namque  non  apparet  novum  rete  i * 
vasculorum,  sicuti  in  inflammationibus  exoriri  videmus,  jj 
nec  sunt  vasa  capillaria  sanguine  nimis  impleta,  nec  ad-  i 
est  exsudatum  plasticum.  Solos  sinus  durae  matris  et  ve-  i 
nas,  sanguinem  his  mittentes,  refertos  sanguine  cernimus. 

Tunica  arachnoidea  interdum  spissior  et  opaca  est, 
potissimum  in  basi  cerebri,  quae  alienatio  vero  etiam  in 
illis  invenitur,  qui  quamquam  per  multos  annos  spirituo- 
sis  dediti,  tamen  nunquam  delirio  tremente  laboraverunt  j 
et  morbo  alio  mortui  sunt. 

Sin  vero  delirium  stheuicum  induerat  characterem,  i 
si  homo,  qui  illi  succubuit,  robustus,  si  symptomata  con- 
gestionis versus  caput  manifesta  expressa  fuerunt:  inveni- 
mus vasa  sanguine  nimis  repleta  et  venas  et  vasa  capil- 
laria, tunica  arachnoidea  recenti  vasorum  capillarium  reti  f 
injecta  est,  item  piam  matrem  magnopere  injectam  vide-  j 
mus,  cerebrum  rubefactum  est  multitudine  tenuium  adhuc ! 
sanguine  impletorum  vasorum.  In  ventriculis  cerebri,  ut 
item  sub  tunica  arachnoidea  saepius  aliquid  seri  inve- 
nitur. 

Simul  cum  his  alienationibus  in  cerebro  ejusque 
membranis  fere  etiam  degenerationes  aliorum  organorum 
reperiri  solent,  hepatis  maxime  et  lienis.  Hepar  vario 
modo  alienatur,  saepe  turgescit  et  intumescit,  flavo  vel 
fusco  induitur  colore,  aut  in  pinguem  et  adiposam  dege- 
nerationem transit.  In  stomacho  interdum  inveniuntur  ve 

stigia  gastritidis  chronicae,  et  membrana  mucosa  aut  den- 
sior aut  mollior  reddita,  aut  simul  utrumque,  Hae  vero 
degenerationes  stomachi  et  hepatis  aut  secundariae  tantum 
aut  subsequutae  sunt  vitae  potatoris  consuetudinem  atque 
essentialiter  ad  delirium  tremens  non  pertinent, 

NATURA  MORBI. 

De  natura  delirii  trementis  opiniones  valde  adhuc 
differunt,  ea  de  re  praecipue,  num  acuta  cerebri  inflam- 
matio ejusque  membranarum  sit  nec  ne.  Sed  jam  mihi 
videtur  ex  symptomatibus  quae  attuli  et  tota  morbi  ima- 
gine hoc  concludi  posse,  encephalitidem  naturam  morbi 
non  esse,  quod  constanter  cum  eo  non  conjuncta  est. 
Secundum  morbi  symptomata  aptissimum  mihi  videtur, 
delirii  trementis  naturam  in  perturbatione  nervorum  actio- 
num, cum  propriis  symptomatibus  conjuncta  ponere,  quae 
originem  trahit,  ex  abusu  spirituosorum  per  longum  tem- 
pus continuato , unde  sequitur  irritatio  et  excitatio  cerebri 
atque  totius  nervorum  systematis;  ubi,  si  omnia  sympto- 
mata contuleris  et  remedia  quae  ea  mitigant,  et  ad  ea, 
quae  sectio  ostendit,  respexeris,  per  vim  perniciosam  se- 
cretorum corruptorum,  quae  in  systemate  chylopoetieo 
accumulata  sunt,  depressio  vis  vitalis  nervorumque  multo 
magis  augetur.  Quam  irritationem  cerebri,  si  etiam  res  ad- 
juvantes accedunt,  in  delirio  tremente  non  solum  conge- 
stio sanguinis  ad  cerebrum,  sed  etiam  ipsa  encephalitis 
sequi  potest.  Ipsa  natura  hujus  cerebri  irritationis  in  de- 
lirio tremente  vere  quidem  inflammatio  non  est,  quod,  si 
haec  esset,  encephalitidis  signa  in  cadaveribus  nunquam 

deessent;  quum  autem  re  vera  in  nonnullis  mortuis  adsint, 
perspici  potest,  quantam  partem  in  hoc  morbo  cerebrum 
habeat. 

Broussais  ejusque  sectatores  omnes  delirii  tremen- 
tis casus  soli  gastritidi  vindicant,  medicis  crimini  dantes, 
quod  sine  causa  morbo  novum  nomen  dederint.  Quod 
vero  falsum  esse  perspicue  apparet  ex  sectionibus,  in  qui- 
bus satis  saepe  accidit,  ut  ne  vestigium  quidem  ullum  ga- 
stritidis inveniatur.  Gastritis  illa 9 quam  quidem  Brous- 
sais vidit,  nihil  aliud  esse  videtur  quam  propria  illa  de- 
lirii trementis  vestigia  molestiarum  { gastricarum,  quibus 
tamen  cum  inflammatione  in  sensu  strictiore  nihil  est 
commune. 

CURA. 

Indicationi  prophylacticae  satis  fieret,  si  ebrietatis 
vitium  impugnaretur,  qua  de  re  societates  ad  abusum  spi- 
rituosorurn  diminuendum  initae  optime  mereri  possint^ 
potissimum  in  iis  hominibus,  qui  jam  saepius  morbo  cor- 
repti, tamen  denuo  siprituosis  indulgent.  Nam  quod 
quisque  doleat,  eorum  numerus,  qui  conscientia  periculi 
in  quod  morbo  inciderant,  vel  monitu  medici  et  amicorum 
a pristina  vivendi  ratione  depellantur 3 adhuc  plane  exi- 
guus est. 

Ubi  morbus  primum  exstitit,  ut  in  satis  robusto  etiam 
homine 9 natura  saepius  ipsa  sanitatem  affert,  tranquillum 
somnum  et  non  intermittentem  adducens.  Sed  non  licet 
medico  hac  re  confidere. 

Praeter  usum  remediorum  pharmaceuticorum  et  diae- 

teticorum  etiam  apta  physica  et  ethica  tractatione  opus 
est  atque  huc  maxime  medicus  animum  advertat;  vitet  om- 
nem violentiam  in  domando  aegroto,  ut  vincire  marius 
atque  in  cella  includere.  Nam  eo  tumultuosior  fit  et  il- 
lud etiam  tantam  excitationem  efficere  potest,  ut  ex  non- 
nullorum medicorum  sententia  convulsiones  et  apoplexia 
oriri  possint. 

Plerumque  benigna,  sed  gravi  ac  seria  agendi  ratione 
regi  potest.  Si  familiaribus  suis  morem  non  gerit,  con- 
stituantur ei  custodes  vel  in  nosocomium  portetur,  nam 
hic  saepe  multo  faciliorem  se  praestat.  Si  in  lecto  manere 
non  vult,  permittatur  ei  huc  illuc  ire,  sed  si  fieri  potest 
aliquis  eum  custodiat.  Praecipue  respiciatur,  ne  affectu, 
metu  maxime  vel  terrore  commoveri  possit,  neve  ejus 
somnus  causis  externis  interrumpatur.  'f 

Magis  vero  quam  in  quavis  alia  ratione,  in  therapia 
duplex  morbi  character  respiciendus  est ; indeque  solum, 
quod  unus  vel  alter  non  satis  manifeste  expressus  est  et 
diversissimi  existunt  transitus  ab  uno  ad  alterum,  intelligi 
potest,  cur  sententiae  de  sanando  delirio  tremente  tanto- 
pere varient. 

Si  morbus  ab  initio  sthenicum  induerat  characterem, 
indicatio  est  irritationem  nervorum  sedare,  nimiam  cere- 
bri et  nervorum  actionem  mitigare,  orgasmum  sanguinis 
placare  et  congestiones  a cerebro  avertere  atque  depellere. 
Quem  ad  finem  apparatum  antiphlogisticum  adhibemus, 
diligenter  habita  ratione  naturae  specialis  cujusque  casus 
et  nunquam  nimis,  quod  ita  facile  per  metaschematismum 
morbus  asthenicum  characterem  induere  potest. 

Venaesectiones  instituendae  semper  maximam  diligen- 

tiam  et  circumspectionem  requirunt , et  in  stadio  prodro- 
morum tum  solum  admitti  debent,  si  homo  juvenilis  at- 
que plethoricus  est,  si  pulsus  pleni  ac  fortes,  si  sympto- 
mata cerebri  irritationis  manifeste  expressa  sunt 5 atque 
etiam  tum  quantitas  sanguinis  mittendi  modica  tantum  sit: 
nam  transitus  ad  collapsum  inde  facillime  evenire  potest. 
Vel  locales  adhibendae  sanguinis  missiones  per  cucurbi- 
tas cruentas  vel  hirudines  ad  tempora?  infra  aures  et  in 
cervice  positas,  summam  praecautionem  requirunt.  Tum 
solummodo,  quando  congestiones  ad  caput  nimiae  sunt, 
caput  ac  malae  urentes,  tinnitus  et  susurrus  cum  fortibus 
ac  plenis  pulsibus  adsunt,  complures  hirudines  ad  caput 
ponantur. 

Salia  media  ibi  usurpentur,  ubi  morbus  etiamnunc 
in  stadio  prodromorum  est?  et  ubi  pertinax  alvi  obstru- 
ctio et  lingua  obtecta  invenitur.  Sin  vero  morbus  jam 
plane  manifestus  est,  salia  media,  quum  organismum  debili- 
tent, magno  detrimento  esse  possunt.  Acida,  praecipue  Aci- 
dum sulphuricum,  in  hoc  stadio  omnino  adhibenda  sunt, 
quod  sudorem  profusum  frenant  atque  orgasmum  vasorum 
mitigant.  Etiam  medicamenta  nauseosa  in  delirio  tremente 
sthenico  magnam  utilitatem  offerunt.  B a rkha u s e 11  prae- 
ter cetera  Tartarum  emeticum  commendat;  vim  ejus  sa- 
lutarem paene  specificam  nominat,  et  Tart.  stib.  tali  dosi 
adhibitum,  ut  nauseam  efficiat ? vim  remedii  cathartici, 
placantis  et  ob  hanc  rem  indirecte  munus  remedii  antiphlo- 
gictici  complecti  putat,  tali  quidem  modo,  ut  nimiam  ner- 
vorum atque  vasorum  actionem  remittat  et  sanguinis  ad 
cerebrum  congestio  per  antagonismum  tollatur,  ne  ullo 

quidem  modo  detrimentis  timendis , quae  venaesectionem 
aut  opium  sequantur. 

Si  signa  cruditatum  viarum  primarum  adsunt,  Bark- 
hausen  Tartarum  stibiatum  tali  dosi,  ut  vomitus  efficia- 
tur, exhibet,  praeterea  solutionem  gr.  quinque  in  unc.  V. 
Aq.  destill.,  cujus  cochlear  unum  aegrotus  per  unam  vel 
duas  horas  hauriat.  Sin  vero  tali  dosi  nausea  non  effi- 
citur?  Tartarus  stibiatus,  simulae  prima  solutio  consumpta 
est,  nonnullis  granis  augetur;  in  gravioribus  casibus  Tar- 
tar.  stib.  usque  ad  gr.  X.  in  unc.  V Aq.  dest.  exhibet. 
Sic  tamdiu  pergit,  donec  eventus  subsequatur.  Si  tartaro 
stibiato  nimiae  alvi  excretiones  efficiuntur,  circiter  gutt. 
X tincturae  thebaicae  admiscet,  quae  quidem  sufficere 
solent  ad  illas  sistendas. 

Fomenta  frigida  supra  caput  ibi  utilitatem  prae- 
bent, ubi  signa  cerebri  irritationis  valde  eminent;  quando 
vero  periculum  insultus  apoplectici  augeatur , superfusio- 
nes frigidae  exhibeantur.  Diaeta  anliphlogistica  sit  et  ae- 
grotus solum  aquosum  et  mucilaginosum  potum  hauriat. 

Sin  morbus  ab  initio  asthenicum  characterem  indue- 
rat, vel  in  decursu  morbi  cum  hoc  commutaverat,  san- 
guini aegroti  potissimum  parcatur,  ne  collapsus  virium 
etiam  magis  augeatur.  Hic  iis  remediis  opus  est,  quae 

nimiam  nervorum  irritationem  coerceant  nec  organismum 
debilitent,  sed  potius  incitamentum  spiritus,  cui  adsuefa- 
ctus  erat,  compensent.  Cui  indicationi  maxiipe  respondet 
opium,  quod  semper  porrigatur,  simulatqfie  asthenicus 
morbi  character  manifeste  expressus  est.  Opium  ab  ini- 
tio non  tantis  dosibus  exhibeatur,  quantis  a nonnullis  me- 

dicis  commendatum  est(l).  Initium  faciat  dosis  opii 
grani  dimidii,  in  secunda  quaque  hora  sumenda,  quae  do- 
sis, nisi  aegrotus  convalescit,  ad  gr.  unum  augeatur,  in 
casibus  gravissimis  usque  ad  grana  duo  in  secunda  qua- 
que hora.  Ultra  vero  hanc  dosin  non  transeatur',  sed 
potius  tali  modo  imminuatur:  si  somnus  nondum  evene- 
rit, vesperi  solito  dormiendi  tempore  major  opii  dosis 
una  offeratur. 

Etiam  balneum  calidum  effectum  opii  multum  adju- 
vat et  ad  placandum  aegrotum  plurimum  valere  potest. 

Si  vim  in  organismum  exhibere  opium  incipit,  pul- 
sus, antea  frequentes,  parvi  et  tremuli,  fiunt  tardiores, 
pleniores  et  tranquilli,  tremor  articulorum  comminuitur, 
sudor  profusus  lenitur,  deliria  desinunt  atque  aegrotus 
in  somnum  delabitur.  Nunc  omnino  opium  relinquendum 
vel  certe  dosis  multo  diminuenda  est  aegrotusque  neces- 
sario somno  permittendus. 

Primus  ejus  somnus  saepe  brevis  est,  intermittens 
et  anxiis  somniis  interpellatus.  Si  aegrotus  experrectus 
valde  excitatus  est,  placetur  sermone  benigno,  detur  ei 
dosis  opii  satis  parva,  post  quam  saepe,  satis  longo  somno 
peracto,  sana  mente  expergiscitur. 

Dein  in  hac  delirii  trementis  specie  a multis  pro- 
positum est,  ut  hominibus  aetate  provectioribus  atque  de- 
crepitis praeter  opium  per  quoddam  temporis  spatium 
aliquid  consueti  incitamenti  spirituosi  offeratur,  quod  qui- 

(1)  S.  Brown  dabat  drachmam  unam  — unc.  /3.  Jack- 
son  refert,  se  opii  puri  gr.  X,  XV,  vel  adeo  XX  secunda  quaque 
hora  dedisse.  Mirum  solum,  quod  aegroti  sempiternum  somnum 
non  dormiverunt. 

dem  eo  efficacius  sit,  si  respicias,  quam  saepe  delirium 
tremens  a non  bibendo  oriatur. 

Non  alienum  hoc  loco  commemorare  delirii  tremen- 
tis sanandi  rationem  aStitzing  propositam,  quam  splen- 
didissimis eventibus  ornatam  esse  affirmat.  Aegrotis  in  cella 
non  ita  parva,  hieme  modice  calefacta  magnam  agendi 
licentiam  permittit.  Bibendam  praebet  aquam  et  nisi  diar- 
rhoea adest,  secunda  quaque  hora  kali  carb.  gr.  VI — VII 
et  magnes,  ust.  gr.  X in  vehiculo  muciiaginoso.  Post 
singulas  doses  aegrotus  ad  aquam  bibendam  admovetur. 
Si  duodecim  ad  vigipti  quattuor  horis  exactis  aquosae 
alvi  excretiones  evenerunt,  at  conscientia  non  reversa  et 
tremor  nihil  imminutus  est,  pergitur  medicamentis  et  ve- 
sicatorium  in  regione  cervicali  ponitur.  Si  vero  remit- 
tunt symptomata,  tertia  quaque  hora  medicamentum  prae- 
betur, vesicatorium  vero  non  ponitur;  quando  deest  diar- 
rhoea, prima  illa  dosis  quaque  sesqui  hora.  Appetitus, 
qui  post  duos  vel  tres  dies  apparere  solet,  praecipue  so- 
lidis et  nutrientibus  cibis  expletur,  ut  pane,  carne.  Me- 
dicamenta, prout  alvi  excretiones  fiunt,  tertia  vel  quarta 
quaque  hora,  usque  quoad  deliria  et  tremor  prorsus  de- 
sinant, repetuntur.  Quum  diarrhoea  ab  initio  adest,  raa- 
gnesia  omittitur;  si  profusa  exstat,  kali  carbonico  loco 
magnes,  conch.  praeparat,  adjiciuntur. 

Ubi  vero  morbus,  quamvis  omnia  remedia  adhibita 
sint,  nervosae  febris  characterem  induit,  si  exitus  in  pa- 
ralysin nervorum  atque  cerebri  immineat,  adhibeantur 
Analepiica,  ut  Camphora,  Ammonium,  flores  Arnicae,  rad. 
Valerian.,  Serpentar.,  Moschus;  fortasse  etiam  medicamenta 
derivantia,  vel  ut  vesicatoria  et  sinapismi  utilitatem  prae- 

bebunt;  sed  raro  tantum  his  medicamentis  lethalis  morbi 
exitus  evitabitur. 

Delirii  trementis  symptomatici  sanandi  ratio  maxi- 
mam partem  ex  morbo  primario  pendet , qui  si  delirio 
trementi  praevalet,  praecipue  ad  eum  cura  pertinere  de- 
bet; sin  vero  localis  tantum  morbus  est,  ut  fractura, 
proxime  delirio  trementi  impugnetur,  Numquam  autem 
obliviscaris  in  aliqua  complicatione  delirii  trementis  pro- 
priam naturam,  maxime  magnam  ad  collapsum  inclinatio- 
nem, qua  de  causa  abstineas  venaesectionibus  et  omnibus 
remediis  debilitantibus.  In  reconvalescentia  maxime  ani- 
mum advertas  ad  relictam  dyspepsiam,  et  aegroto  inter- 
dum vitrum  cerevisiae  amarae  praebeatur.  Remediis  phar- 
maceuticis non  opus  erit. 

trem dilectissimam,  e gente  Zoberbier,  adhuc  vivam  et 

florebat,  per  annos  septem  frequentavi,  quo  tempore  per- 
acto, gymnasium  reliqui. 

Autumnali  anni  MDCCCXXXIX  tempore,  absoluto 
examine  solito,  maturitatis  testimonio  munitus  ab  111. 
Twesten,  t.  t.  Rectore  magnifico,  civibus  universitatis 
literarurn  Berolinensis  adscriptus,  ab  111.  Hecker,  gra- 
tiosi medicorum  ordinis  t.  t*  Decano  maxime  spectabili, 


inter  artis  medicae  studiosos  receptus  sum.  Dein  Heidel- 

MDCCCXL1I  autumnali  tempore  hanc  almam  musarum 
sedem  iterum  petii,  ubi  per  annum  studia  medica  perse- 
cutus sum.  * t 

neke  de  logice  et  psychologia,  111,  Mueller  de  anato- 
mia,  111.  Do  ve  de  physice,  111.  Mitscherlich  de  che- 
mia, 111.  Bischof  de  botanice,  111.  a Leonhard  de 
mineralogia,  111.  Schlemm  de  situ  viscerum  et  de  syn- 
desmologia,  de  arte  cadavera  secandi  111.  Mueller,  111. 
Schlemm,  111.  d’Alton.  Porro  111.  Mueller  et  Cei. 
Eck  de  physiologia,  IU.  Mueller  de  anatomia  compa- 
rata, Cei.  Mitscherlich  de  materia  medica,  111.  Kru- 
kenberg  de  pathologia  et  therapia  speciali,  111.  Bla- 
sius  de  chirurgia  generali  et  speciali,  nec  minus  de  akiur- 
gia,  de  arte  fascias  chirurgicas  applicandi,  de  ossibus 
fractis  et  luxatis.  Praeterea  adii  scholas  111.  Kluge  de 
arte  obstetricia,  111.  Mulier  de  anatomia  pathologica,  111. 

Quibus  omnibus  viris,  optime  de  me  meritis,  gratias 

honores  rite  mihi  concedantur. 


T H E S E S. 

1 A,  KgjL ' H 

1.  Delirium  tremens  in  potatoribus  a non  bibendo  oritur. 

2.  Generationem  aequivocam  nego. 

3.  Remedia  specifica  non  exstant. 

4.  In  inflammatione  nulla  vis  vitalis  est  adaucta. 


